b'\n_START_ARTICLE_\nPoles\xc4\x97s gele\xc5\xbeinkelis\n_START_SECTION_\nStatyba\n_START_PARAGRAPH_\nStatyba prasid\xc4\x97jo 1862\xc2\xa0m. (atkarpa \xc5\xbdabinka-Pinskas), o 1883\xc2\xa0m., po 1863 met\xc5\xb3 sukilimo Lenkijoje ir Lietuvoje, suskubta prad\xc4\x97ti statyti visas kitas atkarpas. Gele\xc5\xbeinkeliu visu pirma buvo suinteresuota Karo ministerija, kuri kartu ruo\xc5\xa1\xc4\x97si ir galimiems karams su Vokietija bei Austrija-Vengrija. Vienos i\xc5\xa1 atkarp\xc5\xb3 statybai vadovavo in\xc5\xbeinierius Petras Vilei\xc5\xa1is, \xc5\xbeinomas lietuvi\xc5\xb3 visuomen\xc4\x97s veik\xc4\x97jas. Vyriausiuoju in\xc5\xbeinieriumi dirbo Henrikas Husas, paruo\xc5\xa1\xc4\x99s ir \xc4\xafgyvendin\xc4\x99s kelio per Poles\xc4\x97s pelkes projekt\xc4\x85._NEWLINE_Buvo pastatyti 412 mediniai ir 235 metaliniai tiltai, 6 transporto mazgai, pab\xc4\x97gi\xc5\xb3 mirkimo \xc4\xafmon\xc4\x97, 72 pakhauzai. Veik\xc4\x97 17 profesini\xc5\xb3 ir kt. mokykl\xc5\xb3, komercinio ir techninio aptarnavimo kursai.\n_START_SECTION_\nEksploatacija\n_START_PARAGRAPH_\nAtkarpoje \xc5\xbdabinka-Pinskas traukini\xc5\xb3 eismas prasid\xc4\x97jo 1882\xc2\xa0m., Vilnius-Luniniecas-Pinskas 1884\xc2\xa0m., Luniniecas-Rovnas 1885\xc2\xa0m., Luniniecas-Gomelis 1886\xc2\xa0m., Baltstog\xc4\x97-Baranovi\xc4\x8diai 1886\xc2\xa0m., Gomelis-Brianskas 1887\xc2\xa0m., \xc5\xbdabinka-Brianskas 1887\xc2\xa0m., Mostai-Gardinas 1907\xc2\xa0m._NEWLINE_Gele\xc5\xbeinkelis eksploatavo 359 garve\xc5\xbeius, 927 prekinius ir 437 keleivinius vagonus. Vilniuje, Gomelyje ir Pinske veik\xc4\x97 gele\xc5\xbeinkeli\xc5\xb3 dirbtuv\xc4\x97s. Eksploatacija (1896) m. buvusi pelninga, nes gele\xc5\xbeinkeliu dideliais kiekiais buvo ve\xc5\xbeamas mediena vietos rinkai ir eksportui, taip pat \xc5\xbealiavos odos pramon\xc4\x97s \xc4\xafmon\xc4\x97ms._NEWLINE_Gele\xc5\xbeinkelis Vilniuje kirtosi su Peterburgo-Var\xc5\xa1uvos, Rovne\xc2\xa0\xe2\x80\x93 su Piet\xc5\xb3-Vakar\xc5\xb3, \xc5\xbdabinkoje\xc2\xa0\xe2\x80\x93 su Maskvos-Bresto , Gomelyje\xc2\xa0\xe2\x80\x93 su Liepojos-Romn\xc5\xb3, Baltstog\xc4\x97je\xc2\xa0\xe2\x80\x93 su Peterburgo-Var\xc5\xa1uvos, Baltstog\xc4\x97je\xc2\xa0\xe2\x80\x93 su Piet\xc5\xb3-Vakar\xc5\xb3, Baranovi\xc4\x8diuose\xc2\xa0\xe2\x80\x93 su Maskvos-Bresto gele\xc5\xbeinkeliais.'